“จอมทรัพย์” ขายบิ๊กล็อต SUPER ดึงกองทุนตปท.ถือหุ้น 3.7% ตอกย้ำพื้นฐานแกร่ง-กำไรโตกระโดด
“จอมทรัพย์” ขายบิ๊กล็อต SUPER จำนวน 1.02 พันล้านหุ้น คิดเป็น 3.7% ดึงกองทุนต่างชาติถือหุ้น ตอกย้ำพื้นฐานแกร่ง-กำไรโตกระโดด มั่นใจกำลังผลิตไฟฟ้าปี 65 ทะลุ 2 พันเมกะวัตต์ตามเป้า
“จอมทรัพย์” ขายบิ๊กล็อต SUPER ส่ดส่วน 3.7% ดึงกองทุนต่างชาติถือหุ้น ตอกย้ำพื้นฐานแกร่ง-กำไรโตกระโดด มั่นใจกำลังผลิตไฟฟ้าปี 65 ทะลุ 2 พันเมกะวัตต์ ตามเป้า
8 มิ.ย. 2564

นายจอมทรัพย์ โลจายะ ประธานเจ้าหน้าที่บริหาร บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน)  หรือ SUPER เปิดเผยว่า ได้ทำรายการขายหุ้นบนกระดานรายใหญ่ (Big lot) จำนวน 1,020,000,000 หุ้น หรือคิดเป็นสัดส่วน 3.7% ให้กับกองทุนชั้นนำต่างชาติ  โดยภายหลังการขายหุ้นดังกล่าว ยังคงมีสัดส่วนการถือหุ้นประมาณ 37%
ทั้งนี้ การเข้ามาซื้อหุ้นผ่านกระดานบิ๊กล็อตของกองทุนต่างชาติในครั้งนี้ สะท้อนให้เห็นถึงความเชื่อมั่นต่อ SUPER ที่มีปัจจัยพื้นฐานแข็งแกร่ง โดยกองทุนต่างชาติเล็งเห็นโอกาสในการเติบโต ซึ่งพิจารณาได้จากผลการดำเนินงานในไตรมาส 1 ปี 2564 ที่ผ่านมา ซึ่ง SUPER มีตัวเลขผลการดำเนินงานทั้งรายได้ และกำไรเติบโตก้าวกระโดด
ส่วนแผนการดำเนินงานในช่วงที่เหลือของปีนี้ บริษัทฯพร้อมเดินหน้าก่อสร้างโครงการโรงไฟฟ้าพลังงานลมในประเทศเวียดนาม ขนาดกำลังการผลิต 421 เมกะวัตต์ โดยจะเริ่ม COD เฟสแรก 30 เมกะวัตต์ ในช่วงปลายปีนี้ส่งผลให้กำลังการผลิตปี 2564 เพิ่มเป็น 1,200-1,300 เมกะวัตต์   ก่อนขยับเป็น 1,900 – 2,000 เมกะวัตต์ ในปี 2565 ผลักดันผลการดำเนินงานในช่วง 1-2 ปีข้างหน้าเติบโตก้าวกระโดด ตามกำลังการผลิตไฟฟ้าที่เพิ่มขึ้น
นอกจากนี้บริษัทฯ ยังคงมองหาโอกาสในการขยายการลงทุนโรงไฟฟ้าอย่างต่อเนื่อง ในหลายรูปแบบ ทั้งในและต่างประเทศ เพื่อเพิ่มโอกาสทางธุรกิจ และการเติบโตที่แข็งแกร่ง สร้างผลตอบแทนที่ดีให้กับผู้ถือหุ้น